BTS (skupina)

náhľad|BTS v roku 2013
BTS (, anglický prepis Bangtan Sonyeondan) je juhokórejská hudobná skupina, ktorá má 7 členov (RM, Jin, SUGA, J-Hope, Jimin, V, Jungkook). Debutovali 13. júna 2013 s albumom 2 Cool 4 Skool s titulnou piesňou „No More Dream“ pod záštitou agentúry Big Hit Entertainment.

 Názov kapely 
BTS je skratka ich kórejského názvu Bangtan Sonyeondan (kórejsky: 방탄소년단), ktorý sa doslovne prekladá ako „Nepriestrelní skauti“. Názov symbolizuje ich cieľ byť „nepriestrelní“ voči „guľkám“ stereotypov, kritiky a spoločenských očakávaní voči mladým ľuďom.

 Členovia 
BTS sa skladá zo 7 členov:
 RM, vlastným menom Kim Namjoon, líder/raper
 Jin, vlastným menom Kim Seokjin, vokalista
 J-Hope, vlastným menom Jung Hoseok, raper
 Suga, vlastným menom Min Yoongi, raper
 Jimin, vlastným menom Park Jimin, vokalista
 V, vlastným menom Kim Taehyung, vokalista
 Jungkook, vlastným menom Jeon Jungkook, vokalista

 História a úspechy 
Skupina bola zložená v roku 2013 pod spoločnosťou Big Hit Entertainment.  Pôvodne vznikla ako hiphopová skupina, ale v súčasnosti tvorí ich repertoár viacero žánrov vrátane EDM, rocku, R&B a ďalších. Pozornosť a priazeň verejnosti si získali vďaka svojim textom, ktoré sa často venujú témam ako sebaúcta, sociálne problémy či psychické zdravie. Často nachádzajú inšpiráciu v psychológii. Celou ich tvorbou sa prelína tzv. alternatívny svet, ktorý už presiahol do sveta literatúry (kniha, webtoon – komiks zverejnený na internete).

Medzi ich celosvetové úspechy patrí ocenenie Top Duo/Skupina počas 26. ročníka udeľovania hudobných cien Billboard v roku 2019, Top Social Artist tri po sebe idúce roky (Billboard 2017, 2018 a 2019), Najobľúbenejšie duo alebo kapela v kategórií Pop/Rock, Najlepšia skupina a Najlepšie živé vystúpenie na Európskych hudobných cenách MTV 2019. 

Počas turné Love Yourself World Tour – Love Yourself, Speak Yourself (2019), sa stali prvým umelcom z Ázie a prvým zahraničným umelcom, ktorý vypredal dva po sebe idúce dni na štadióne Wembley (UK). Stali sa komerčne najpredávanejším umelcom, ktorý hral na štadióne Rose Bowl Stadium (USA). Toto turné im prinieslo 45. miesto na rebríčku Billboard Top Touring Artist za prvú dekádu a v rebríčku boli jediným neanglicky hovoriacim umelcom.

Spolu s UNICEF sa podieľajú na kampani proti násiliu, ktorá nesie názov Love Yourself. Na konci roku 2018 v rámci tejto kampane mali príhovor na 73. zasadaní Spojených národov. Prezident Južnej Kórey im udelil Ocenenie za kultúrne zásluhy (Order of Cultural Merit) za šírenie kórejskej kultúry a jazyka. Vekovo sú najmladší zo všetkých ocenených v histórií.

 Povinná vojenská služba 
Aj keď skupina podľa odhadov do kórejskej ekonomiky každoročne prinesie približne 3,5 miliardy dolárov a 1 z 13 návštevníkov krajiny do nej zavíta kvôli skupine, jej členovia nemajú výnimku z povinnej vojenskej služby. Tú musia absolvovať všetci zdatní juhokórejskí muži, ktorí následne v armáde strávia 18 až 21 mesiacov. Narukovať musia do 28 roka ich života.

Ako prvý narukoval najstarší člen skupiny, Jin, v decembri 2022; ostatní členovia ho nasledovali v priebehu roku 2023. 12. júna 2024 Jin ako prvý zo skupiny povinnú vojenskú službu dokončil a bol oficiálne prepustený. Ich spoločný návrat na hudobnú scénu je naplánovaný na rok 2025.

 Diskografia 
 Diskografia v Kórei 
 Štúdiové albumy
náhľad|Vystúpenie BTS na American Music Awards v novembri 2021
 BE (2020)
 Dark & Wild (2014)
 Wings (2016)
 You Never Walk Alone (Repackage; 2017)
 Love Yourself: Tear (2018)
 Map of the Soul: 7 (2020)

 EP
 O!RUL8,2? (2013)
 Skool Luv Affair (2014)
 Skool Luv Affair Special Addition (Repackage Album; 2014)
 The Most Beautiful Moment in Life, Part 1 (2015)
 The Most Beautiful Moment in Life, Part 2 (2015)
 Love Yourself: Her (2018)
 Map of the Soul: Persona (2019)

 Kompilácie
 The Most Beautiful Moment in Life: Young Forever (2016)
 Love Yourself: Answer (Repackage; 2018)

 Single CD
 2 Cool 4 Skool (2013)

 Diskografia v Japonsku
 Štúdiové albumy
 Wake Up (2014)
 Youth (2016)
 Face Yourself (2018)
 Map of the Soul: 7 – The Journey (2020)
 Kompilácie
 2 Cool 4 Skool/O!RUL8,2? (2014)
 Kayōnenka Young Forever (2017)
 EP
 Kayōnenka pt. 1 (2015)
 Kayōnenka pt. 2 (2016)

 Referencie 

 Iné projekty 

 Externé odkazy 
 Oficiálne webstránky 


Kategória:Hudobné skupiny Kórejskej republiky
Kategória:Popové hudobné skupiny
Kategória:Hudobné skupiny z 2013